2. ΠΡΟΕΔΡΙΚΟΝ ΔΙΑΤΑΓΜΑ της 14/30 Μαΐου 1935 Περί παραλαβής επί παρακαταθήκη δασμών κλπ. ξυλείας εξ ελάτης προς κατασκευήν κιβωτίων κλπ. δια την συσκευασίαν βιομηχανικών προϊόντων εξαγομένων εις την αλλοδαπήν. Άρθρ.1.-Επιτρέπεται εις εργοστάσια υελουργίας και χημικής βιομηχανίας, ως και πάσης άλλης βιομηχανίας ενεργούσης εξαγωγήν των βιομηχανικών αυτής προϊόντων, η επί παρακαταθήκη των δασμών και των παρεπομένων τούτοις φόρων και δικαιωμάτων παραλαβή εισαγομένης εκ της αλλοδαπής ξυλείας πριστής εξ ελάτης εις σκουρέτα πάχους μέχρι 15 χιλιοστομέτρων του υπεδαφίου 3 του εδαφ.γ΄ της δασμολογικής κλάσεως 45 και εις σανίδας πάχους  μέχρι 25 χιλιοστομέτρων του υπεδαφίου 2 του εδάφ.γ΄ της αυτής δασμολογικής κλάσεως προς κατασκευήν κιβωτίων, κλωβών και βαρελίων και εξαγωγήν αυτών δια του αυτού τελωνείου εις την αλλοδαπήν πλήρων εκ των βιομηχανικών προϊόντων του ενδιαφερομένου εργοστασίου, ήτοι υελοπινάκων, φιαλών, υαλικών, θειϊκού σιδήρου και λοιπών βιομηχανικών προϊόντων. Άρθρ.2.-Τα εισαγωγικά τέλη και οι παρομαρτούντες φόροι και δικαιώματα παρακατατίθενται κατά την παραλαβήν της εν τω προηγουμένω άρθρω κατονομαζομένης ξυλείας εις τον αρμόδιον τελωνειακόν ταμίαν επί διπλοτύπω αποδείξει τούτου, αποδίδονται δε εν όλω ή εν μέρει μετά την ολικήν ή μερικήν εντός προθεσμίας ενός έτους από της παραλαβής της ξυλείας πραγματοποίησιν της εις την αλλοδαπήν των εκ ταύτης κατασκευασθέντων δοχείων, πλήρων προϊόντων του ενδιαφερομένου εργοστασίου, ήτοι υαλοπινάκων, φιαλών, υαλικών, θειϊκού σιδήρου και λοιπών βιομηχανικών προϊόντων. Άρθρ.3.-Η εξακρίβωσις του ποσού της ξυλείας του χρησιμοποιηθέντος δια την κατασκευήν των εξαγομένων κιβωτίων, κλωβών και βαρελίων ενεργείται δια ζυγίσεως τούτων κατά την αποστολήν μετατρεπομένου εις κυβικά μέτρα του δια της ζυγίσεως εξευρεθέντος βάρους αυτών, βάσει του κατά κυβικόν μέτρον ειδικού βάρους της εξ ελάτης ξυλείας, οριζομένου εις οκάδας 361 ή χιλιόγραμμα 462. Άρθρ.4.-Την επομένην της λήξεως της υπό του άρθρ.2 οριζομένης προθεσμίας χρεούται η σχετική αίτησις μεταποιήσεως δια του ποσού των εισαγωγικών τελών και λοιπών φόρων και δικαιωμάτων των αναλογούντων επί της μήπω εξαχθείσης υπό μορφήν βαρελίων, κλωβών ή κιβωτίων ξυλείας και εισάγεται το ποσόν τούτο ως δημόσιον έσοδον. Άρθρ.5.-Η ισχύς του παρόντος Δ/τος άρχεται από της δημοσιεύσεώς του εις την Εφημερίδα της Κυβερνήσεως. Σελ.537 Ξυλεία 30.Η.ν.1-2 